Diari Oficial de la Generalitat Valenciana


Sumari del DOGV 8314, del 11-06-2018 (2018/5687)

RESOLUCIÓ de 31 de maig de 2018, de la consellera de Justícia, Administració Pública, Reformes Democràtiques i Llibertats Públiques, per la qual es modifica la Resolució de 6 de novembre de 2017, per la qual es creen els gabinets psicosocials comarcals de suport als jutjats i tribunals de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8314

Data del DOGV
:   11-06-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/5687


Data del document
:   31-05-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * sistema judicial

RESOLUCIÓ de 31 de maig de 2018, de la consellera de Justícia, Administració Pública, Reformes Democràtiques i Llibertats Públiques, per la qual es modifica la Resolució de 6 de novembre de 2017, per la qual es creen els gabinets psicosocials comarcals de suport als jutjats i tribunals de la Comunitat Valenciana. [2018/5687]  
En data 6 de novembre de 2017, es dictà, per la consellera de Justícia, Administració Pública, Reformes Democràtiques i Llibertats Públiques, resolució per la qual es creaven els gabinets psicosocials comarcals de suport als jutjats i tribunals de la Comunitat Valenciana.  
S'ha determinat que és necessari modificar la referida resolució en el sentit d'ampliar la competència territorial del gabinet psicosocial d'Alacant, adscrivint a aquest el partit judicial de Sant Vicent del Raspeig que, fins a aquest moment, estava adscrit al de Benidorm.  
Al mateix temps i de l'experiència acumulada des de l'entrada en funcionament d'aquests, es considera oportú puntualitzar alguna de les funcions arreplegades en la resolució de creació.  
En virtut del que exposa i de conformitat amb les atribucions que confereix a la consellera el Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, resolc:  
  
Primer. Modificació de l'àmbit territorial dels gabinets psicosocials comarcals  
Es modifica l'adscripció inicial dels partits judicials d'Alacant i Benidorm que serà la següent:  
  
Gabinet psicològic comarcal Partit judicial  
Alacant Alacant  
 Sant Vicent del Raspeig  
G. Comarcal Benidorm Benidorm  
 Dénia  
 La Vila Joiosa  
  
  
Segon. Funcions dels gabinets psicosocials comarcals  
Les funcions dels gabinets psicosocials comarcals seran fonamentalment:  
a) Assessorar tècnicament a tribunals, jutjats, fiscalies i òrgans tècnics en matèria de la seua disciplina professional, en els procediments judicials de família com a ferramenta auxiliar per a determinar en cada cas les mesures que millor representen o afavorisquen a l'interés del menor.  
b) Explorar, avaluar i diagnosticar els aspectes psicosocials en l'àmbit dels procediments de dret de família i qualsevol altre procediment en què es requerisca en interés del menor.  
c) Elaborar els corresponents informes en què s'arrepleguen els resultats de l'avaluació practicada.  
  
Contra aquesta resolució, que posa fi a la via administrativa, es podrà interposar recurs contenciós administratiu davant del Jutjat Contenciós Administratiu de València o aquell en la circumscripció del qual tinga el recurrent el seu domicili, en el termini de dos mesos, comptats des de l'endemà de la seua notificació, de conformitat amb el que estableixen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que puga interposar-se potestativament recurs de reposició davant del mateix òrgan que la dicta, en el termini d'un mes, comptat des de l'endemà de la seua notificació o qualsevol altre recurs que estime procedent per a la defensa dels seus interessos.  
  
València, 31 de maig de 2018.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.